CELEX: 62022TN0143
Language: el
Date: 2022-03-11 00:00:00
Title: Υπόθεση T-143/22: Προσφυγή — αγωγή της 11ης Μαρτίου 2022 — OP κατά Κοινοβουλίου

10.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/36
            
         
      Προσφυγή — αγωγή της 11ης Μαρτίου 2022 — OP κατά Κοινοβουλίου
      (Υπόθεση T-143/22)
      (2022/C 191/46)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: OP (εκπρόσωπος: F. Moyse, δικηγόρος)
      
         Καθού-εναγόμενο: Ευρωπαϊκό Κοινοβούλιο
      
         Αιτήματα
      
      Η προσφεύγουσα — ενάγουσα ζητεί από το Γενικό Δικαστήριο:
      
                  —
               
               
                  να ακυρώσει τις αποφάσεις της 7ης Ιουνίου 2021 και της 10ης Ιανουαρίου 2022, άλλως να τις κηρύξει ανίσχυρες·
               
            
                  —
               
               
                  να αναγνωρίσει στην προσφεύγουσα το δικαίωμα σε σύνταξη επιζώντος όπως αυτή ορίζεται στο άρθρο 79, πρώτο εδάφιο, του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης·
               
            
                  —
               
               
                  να αναγνωρίσει στον [confidentiel] (1) το δικαίωμα σε σύνταξη ορφανού όπως αυτή ορίζεται στο άρθρο 2 του παραρτήματος VII του ΚΥΚ. Άλλως, και εφόσον είναι αναγκαίο, να χορηγήσει στον [confidentiel] τη σύνταξη ορφανού η οποία προβλέπεται στο άρθρο 80, πρώτο εδάφιο, του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης·
               
            
                  —
               
               
                  εν πάση περιπτώσει, να καταδικάσει το Κοινοβούλιο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής — αγωγής της, η προσφεύγουσα — ενάγουσα προβάλλει έξι λόγους.
      
                  1.
               
               
                  Με τον πρώτο λόγο προβάλλεται ένσταση ελλείψεως νομιμότητας των άρθρων 18 και 20 του παραρτήματος VIII του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ) που προκύπτει από παραβίαση της αρχής της ίσης μεταχειρίσεως και της απαγορεύσεως των διακρίσεων λόγω ηλικίας.
               
            
                  2.
               
               
                  Με τον δεύτερο λόγο προβάλλεται πλάνη περί το δίκαιο κατά την εφαρμογή των άρθρων 18 και 20 του παραρτήματος VIII του ΚΥΚ.
               
            
                  3.
               
               
                  Με τον τρίτο λόγο προβάλλεται πρόδηλη πλάνη εκτιμήσεως λόγω μη συνεκτίμησης της ιδιαίτερης κατάστασης της προσφεύγουσας.
               
            
                  4.
               
               
                  Με τον τέταρτο λόγο προβάλλεται ένσταση ελλείψεως νομιμότητας του άρθρου 2 του παραρτήματος VII του ΚΥΚ εξαιτίας διακρίσεως λόγω αναπηρίας.
               
            
                  5.
               
               
                  Με τον πέμπτο λόγο προβάλλεται πλάνη περί το δίκαιο κατά την εφαρμογή του άρθρου 2 του παραρτήματος VII του ΚΥΚ.
               
            
                  6.
               
               
                  Με τον έκτο λόγο προβάλλεται, επικουρικώς, παράβαση του καθήκοντος μέριμνας της διοικήσεως.
               
            
         (1)  Μη δημοσιοποιούμενα εμπιστευτικά στοιχεία.